ΚΑΝΟΝΙΣΜΟΣ (ΕΚ) αριθ. 108/96 ΤΗΣ ΕΠΙΤΡΟΠΗΣ της 24ης Ιανουαρίου 1996 όσον αφορά το άνοιγμα μόνιμης δημοπρασίας για την εκ νέου πώληση στην εσωτερική αγορά 200 000 τόνων σιτηρών τα οποία βρίσκονται στην κατοχή του ισπανικού οργανισμού παρέμβασης και τα οποία μεταφέρθησαν δυνάμει του κανονισμού (ΕΚ) αριθ. 2742/95

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992, για την κοινή οργάνωση της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 5,

Εκτιμώντας:

ότι, λόγω των δυσχερών και των ασυνήθιστων κλιματικών συνθηκών οι οποίες σημειώθηκαν στην Ισπανία και λόγω των οποίων προκλήθηκε έλλειψη ζωοτροφών, η Επιτροπή εξέδωσε τον κανονισμό (ΕΚ) αριθ. 2742/95 της Επιτροπής της 28ης Νοεμβρίου 1995 για τη μεταφορά 100 000 τόνων κριθής και 100 000 τόνων σίκαλης, που κατέχει ο γερμανικός οργανισμός παρέμβασης (3) 7

ότι ο κανονισμός (ΕΟΚ) αριθ. 2131/93 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 120/94 (5), ορίζει τις διαδικασίες και τους όρους για την θέση σε πώληση των σιτηρών που βρίσκονται στην κατοχή των οργανισμών παρέμβασης 7 ότι το άρθρο 3 του κανονισμού (ΕΟΚ) αριθ. 2131/93 ορίζει ότι η θέση σε πώληση των σιτηρών αυτών πραγματοποιείται διά δημοπρασίας 7

ότι το άρθρο 4 του κανονισμού (ΕΟΚ) αριθ. 2131/93 ορίζει ότι το προϊόν της εν λόγω δημοπρασίας περιορίζεται σε ορισμένες χρήσεις ή/και προορισμούς 7

ότι ο τομέας της κτηνοτροφίας σε ορισμένες περιφέρειες της ενδοχώρας της Ισπανίας επλήγη ιδιαιτέρως από τη ξηρασία 7 ότι είναι, επομένως, σκόπιμο να δοθεί προτεραιότητα κατά τη διάρκεια των δύο πρώτων εβδομάδων στη δυνατότητα συμμετοχής των κτηνοτρόφων οι οποίοι επλήγησαν στις εν λόγω περιφέρειες προκειμένου να τους επιτραπεί να αντιμετωπίσουν τις ανάγκες τους 7

ότι, άλλωστε, οι περισσότερο μακροπρόθεσμες ανάγκες των κτηνοτρόφων πρέπει να ικανοποιηθούν από τη βιομηχανία ζωοτροφών 7 ότι είναι σκόπιμο, επομένως, να προβλεφθεί, σε ένα δεύτερο στάδιο, ο εφοδιασμός της τελευταίας αυτής 7

ότι το κράτος μέλος πρέπει να προβλέψει όλες τις απαραίτητες διατάξεις για τον έλεγχο της χρήσης αυτής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο ισπανικός οργανισμός παρέμβασης προβαίνει, σύμφωνα με τους όρους που ορίζονται στον κανονισμό (ΕΟΚ) αριθ. 2131/93, σε μόνιμη δημοπρασία για την εκ νέου πώληση στην εσωτερική αγορά:

- 100 000 τόνων κριθής

και

- 100 000 τόνων σίκαλης,

που βρίσκονται στην κατοχή του.

2. Με την επιφύλαξη των διατάξεων του κανονισμού (ΕΟΚ) αριθ. 2131/93, εφαρμόζονται οι ακόλουθες ειδικές λεπτομέρειες εφαρμογής στην παρούσα δημοπρασία:

- μόνον οι κτηνοτρόφοι των ισπανικών περιφερειών στις οποίες μεταφέρθηκαν τα εν λόγω σιτηρά, έως το όριο των 50 τόνων, μπορούν να συμμετάσχουν σ' αυτήν.

Άρθρο 2

1. Κατά παρέκκλιση από το άρθρο 2 του κανονισμού (ΕΟΚ) αριθ. 2131/93, η προθεσμία υποβολής των προσφορών για την πρώτη μερική δημοπρασία ορίζεται από τον ισπανικό οργανισμό παρέμβασης (SENPA) τουλάχιστον πέντε ημέρες πριν από την τελευταία αυτήν.

2. Η προθεσμία υποβολής για την τελευταία μερική δημοπρασία λήγει στις 15 Μαΐου 1996.

3. Κατά παρέκκλιση από το άρθρο 13 παράγραφος 1 του κανονισμού (ΕΟΚ) αριθ. 2131/93, οι προσφορές καταρτίζονται με αναφορά στην πραγματική ποιότητα της μερίδας την οποία αφορά η προσφορά.

4. Οι προσφορές υποβάλλονται στον ισπανικό οργανισμό παρέμβασης:

Servicio Nacional de Productos Agrarios (SENPA)

c/Beneficencia 8,

E-28004, Madrid

(τέλεξ: 41818, 23427 SENPA E 7 τέλεφαξ: 521 98 32, 522 43 87).

Άρθρο 3

Ο ισπανικός οργανισμός παρέμβασης κοινοποιεί στην Επιτροπή, το αργότερο την Τρίτη της εβδομάδας που έπεται της λήξης της προθεσμίας για την υποβολή των προσφορών, την ποσότητα και τις μέσες τιμές των διαφόρων παρτίδων που πωλήθηκαν.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Ιανουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 179 της 29. 7. 1995, σ. 1.

(3) ΕΕ αριθ. L 285 της 29. 11. 1995, σ. 16.

(4) ΕΕ αριθ. L 191 της 31. 7. 1993, σ. 76.

(5) ΕΕ αριθ. L 21 της 26. 1. 1994, σ. 1.